|  |
| --- |
| REPUBLIKA HRVATSKA  OPĆINSKI SUD U PULI-POLA  URED PREDSJEDNIKA SUDA  Kranjčevićeva 8,52100 Pula-Pola |

Broj: 7 Su-513/2021-23

Pula-Pola, 22. rujna 2021.

Temeljem čl. 61. st.1. i 63. st. 1. Zakona o državnim službenicima („Narodne novine“, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15,61/17, 70/19 i 98/19) i Pravilnika o unutarnjem redu u Općinskom sudu u Puli-Pola od 8. veljače 2019. godine, u postupku prijma u državnu službu pokrenutom po službenoj dužnosti, Općinski sud u Puli-Pola donosi slijedeće

R J E Š E N J E

O PRIJAMU U DRŽAVNU SLUŽBU

I, MATEA MIKEC, poslovni tajnik, prima se u državnu službu u Općinski sud u Puli-Pola na radno mjesto III vrste zvanja – administrativni referent-sudski zapisničar na određeno vrijeme.

II Radni odnos zasnovan je na određeno vrijeme do povratka na rad državne službenice Karmen Živković.

III Probni rad službenika traje 2 (dva) mjeseca i radni odnos može prestati ako službenik ne udovolji radnim zadacima.

IV Imenovana ima srednju stručnu spremu ( IV stupanj) s ukupno 02 godine 04 mjeseca i 11 dana radnog staža, od toga sve u državnoj službi.

V Matea Mikec ima položen državni stručni ispit za administrativnog referenta.

VI Po izvršnosti ovog rješenja donijet će se rješenje o rasporedu na radno mjesto i utvrditi dan početka rada.

VII Žalba protiv rješenja o prijmu na određeno vrijeme ne odgađa izvršenje rješenja.

Obrazloženje

## 1. Ministarstvo pravosuđa i uprave dostavilo je ovom sudu suglasnost KLASA: 119-02/21-04/37, URBROJ: 514-08-03-02-01/03-21-41 od 13. kolovoza 2021., za prijam u državnu službu na određeno vrijeme jednog službenika, radi zamjene duže vrijeme odsutne službenice Karmen Živković, do njenog povratka na rad.

2. Sukladno čl. 61. st. 11. Zakona o državnim službenicima za upražnjena radna mjesta raspisan je oglas pod posl. br. 7 Su-513/2021, koji je objavljen na oglasnoj ploči Zavoda za zapošljavanje u Puli, web-stranici Općinskog suda u Puli-Pola, te web-stranici Ministarstva pravosuđa i uprave dana 20. kolovoza 2021., rok za prijavu 30. kolovoza 2021.

3. Odlukom predsjednika suda od 7. rujna 2021. određena je Komisija za provedbu postupka testiranja u sastavu Dijana Danevski, upravitelj zajedničke sudske pisarnice, predsjednik Komisije, Irena Mirković, upravitelj pisarnice sudske uprave i Tina Muraja, administrativni referent - sudski zapisničar, članovi Komisije.

4. Nakon razmatranja pristiglih prijava Komisija je utvrdila da je prijave na navedeni oglas dostavilo 10 kandidata/kinje, da 4 prijava ne ispunjavaju formalne uvjete raspisanog oglasa, te je za te kandidate elektroničnom poštom poslana obavijest o neuvrštavanju na listu za testiranje. Komisija je, uvažavajući prijave koje su potpune i pravodobne te koje ispunjavaju formalne uvjete raspisanog natječaja, sačinila listu od 6 kandidata/kinje te kandidate/kinje s te liste pozvala na testiranje i intervju. Testiranje kandidata/kinja određeno je za dan 22. rujna 2021. godine.

5. Testiranju je pristupilo 4 od 6 pozvana kandidata/kinje. Praktični dio testiranja radi provjere sposobnosti i vještina bitnih za obavljanje poslova radnog mjesta (poznavanje daktilografije) sastojao se od pisanja po diktatu u trajanju od 3 minute. Praktični dio testiranja prošla samo jedna kandidata/kinja, dok 3 kandidat/kinja nisu ostvarile minimum od 5 bodova za prolazak na testiranju, pa nisu mogli pristupiti intervjuu pred Komisijom. Sa kandidatkinjom koja je uspješno prošla praktični dio testiranja Komisija je obavila intervju, radi utvrđivanja prethodnog staža, rezultata u dosadašnjem radu, profesionalnih ciljeva i interesa te motivacije za rad u sudu. Nakon provedenog postupka po raspisanom natječaju, Komisija je dostavila čelniku tijela izvješće o radu Komisije, s rang listom kandidata/kinja, prema broju ostvarenih bodova.

6. Uzimajući u obzir potrebe službe, specifičnost radnog mjesta, posebno ostvarene rezultate u postupku testiranja, dosadašnje radno iskustvo, iskazane profesionalne ciljeve i motiviranost za rad u sudu, izabrana je kandidatkinja Matea Mikec, koja je u jedina uspješno prošla testiranje.

7. Uvidom u svjedodžbu Ekonomske škole Pula Klasa: 602-03/15-04/67 Urbroj: 2168-18-15-1 , matični broj 2290 od 8. lipnja 2015. utvrđeno je da je Matea Mikec završila SSS–IV stupanj za zanimanje poslovni tajnik. Uvidom u potvrdu Hrvatskog zavoda za mirovinsko osiguranje od 28. lipnja 2021. godine utvrđeno je da imenovana ima 02 godine 04 mjeseca i 11 dana radnog staža, te da je navedeni staž u odgovarajućoj stručnoj spremi i struci. Uvidom u svjedodžbu Ministarstva uprave utvrđeno je da je imenovana 8. prosinca 2019. položila državni stručni ispit za administrativnog referenta.

8. Nakon što je utvrđeno da za odabranu kandidatkinju nema zapreka za prijam u državnu službu navedenih u čl. 49. Zakona o državnim službenicima, što je utvrđeno neposrednim uvidom u aplikaciju Ministarstva pravosuđa i uprave Kaznena evidencija, doneseno je rješenje kao u izreci.

9. Sukladno čl. 61. st. 12. Zakona o državnim službenicima žalba protiv rješenja o prijmu u državnu službu na određeno vrijeme ne odgađa izvršenje rješenja.

10. Rješenje o prijmu dostavlja se svim kandidatima u postupku javnom objavom na web stranici Ministarstva pravosuđa i uprave [mpu.gov.hr](http://www.uprava.gov.hr) i na web stranici Općinskog suda u Puli-Pola <http://sudovi.pravosudje.hr/ospu>, a dostava svim kandidatima smatra se obavljenom istekom osmog dana od dane javne objave rješenja na web stranici Ministarstva pravosuđa i uprave

Predsjednik suda

Roberto Uggeri

UPUTA O PRAVNOM LIJEKU:

Protiv ovog rješenja može se izjaviti žalba Odboru za državu službu u roku od 15 dana od dana dostave rješenja. Žalba se predaje Općinskom sudu u Puli-Pola, Kranjčevićeva 8, Pula neposredno ili putem pošte, a može se izjaviti i usmeno na zapisnik.

Dna:

- Ministarstvu pravosuđa i uprave elektroničkim putem u PDF formatu radi javne objave na web stranici

- Ministarstvo pravosuđa i uprave poštom preporučeno

- Županijski sud u Puli putem pretinca

- osobnik službenika

- pismohrana